මාධ්‍ය වෙත නිවේදනයක් නිකුත් කරමින් ඔවුන් පවසන්නේ මෙම ප්‍රකාශයන් සම්පූර්ණයෙන්ම ‍සත්‍යයෙන් තොර බවයි.බණ්ඩාරනායක සම්මන්ත්‍රණ ශාලා පරිශ්‍රය තුල විශාල වශයෙන් ගැවසෙන අයාලේ යන සුනඛයින් එහි ගනුදෙනුකරුවන්ට, අමුත්තන්ට සහ කාර්ය මණ්ඩලයට ගැටළු රාශියක් ඇති කරන බව එම නිවේදනයේ සඳහන්.එම නිවේදනයේ දැක්වෙන්නේ බණ්ඩාරනායක පරිශ්‍රය තුල අවස්ථා 4 ක් හෝ 5 කදී මෙම සුනඛයින් විසින් ප්‍රහාර එල්ල කර ඇති බවයි.එක් අවස්ථාවක මෙම සුනඛයින් ජලභීතිකා එන්නත් ලබා දීමට පැමිණි කාර්ය මණ්ඩල සාමාජිකයෙකුට ද පහර දුන් බව එම නිවේදනයේ සඳහන්.එමෙන්ම පරිශ්‍රයේ පැවැත්වෙන විවිධ පන්තිවලට සහභාගී වන සිසුන්ගේ දෙමාපියන්ගෙන් ද මේ සම්බන්ධයෙන් පැමිණිලි රාශියක් ලැබී ඇති බවයි මෙම නිවේදනයේ දැක්වෙන්නේ.